Orichinariament, seguntes se reculle en o Libro d'as Merindatz de Castiella u Becerro de las Behetrías de Castilla (d'alto u baixo 1352), a Merindat d'Aguilar de Campoo yera formata tanto por municipios d'o sud de l'actual Cantabria, como d'o norte d'a provincia de Palenzia e de Burgos, estando a capital a güé palentina Aguilar de Campoo, antiga capital d'o amplo Marquesato d'Aguilar de Campoo. Dimpués, a capitalidat se tresladó a Reinosa, ziudat que contina tenendo ista condizión. O "Campoo palentino", quedó dimpués d'a dibisión provincial, con Aguilar como poblazión más important, e englobata actualment en l'ampla comarca d'a Montaña Palentina. A tamas que ya esiste una lei de comarcalizazión de Cantabria ista encara no ha estata desembolicata, por tanto a comarca no tien encara entidat ofizial.[1]